  Майя Бывальцева 3-тӥ тулыспалэ Удмуртиын коронавирус инфекциен черлан 93 выль учыръёсты пусйизы. Со сярысь элькунысь оперативной штаб ивортӥз. Висьыны усемъёс пӧлын 14 аресозь 15 пиналъёс но 65 арессэс ортчем 19 адямиос Выль черламъёсын шараязы: Ижкарын – 36 адями, Воткаын – 15, Глазкарын – укмыс, Эгра, Дэбес ёросъёсын – быдэн сизьым, Кез ёросын – куать, Дэри ёросын – вить, Ува ёросын – ньыль, Глаз, Красногорск, Шаркан, Яр ёросъёсын – быдэн одӥг. 140 адями висёнэз вормиз. Кык мурт улонысь кошкиз. Воргоронлы 65 арес вал, кышномуртлы – 66 Туннэ нуналлы Удмуртиын выль коронавирус инфекциен черлан 25 сюрс 937 учыр лабораториосын зэматэмын. 22 сюрс 403 адями йӧназ, 341 мурт кулӥз. Та дыре 128 висисьёслэн тазалыксы секыт лыдъяське. Элькунын выль коронавирус инфекцилы 827 сюрс 547 эскеронъёс ортчытӥзы, берло нуналскын – 1 сюрс 522. 3-тӥ тулыспаллы Удмуртиын 5 сюрс 240 адями коронавируслы пумит прививка пуктӥз. Со пӧлысь 825 мурт кыкетӥ компонентсэ басьтӥз ни. Тегъёс: Тазалык Ижкар висён Удмуртия коронавирус  